Ndumu River Lodge | LekkeSlaap
Vanaf R295 per nag (plek vir 2)
Ndumu River Lodge is die ideale plek vir 'n wegbreek. Dis een van die min bestemmings waar gaste die Groot 5 by 'n wildreservaat kan sien en binne 'n uur se ry walvisse en dolfyne ook kan sien. Daar is 'n verskeidenheid uitstekende verblyf-opsies vir elke sak en smaak en 'n wegbreek aan die Olifantkus is die perfekte keuse vir avontuur- en natuurliefhebbers.
Die rustige verblyf is in die inheemse plantegroei met oorvloedige voëllewe geleë. Ndumu River Lodge bied en suite-kamers met lugversorging, selfsorg-eenhede en kampplekke. Die suites is in 'n reeks enkelverdieping-geboue met 'n klein voorste area wat uitloop op die tuin.
Die dig immergroen woude en hoë vyebome staan tussen welige varings en wilde orgideë wat van die bome af hang. Daar is palm-savannes met duisende wildedadel- en ilalapalm wat die wit sand bespikkel. Verder is daar vleilandwoude met groot rffias en massas groen plantegroei wat 'n tuiste vir asemrowende voëls is. Agter hulle troon die enorme sandduine uit wat lyk asof hulle saam met die briesie beweeg. Ndumu River Lodge is in 'n diverse ekostelsel geleë wat 'n tikkie van die Lebomboberge in naburige Swaziland en die Lekwatisandwoude van die Mozambiekgrens bied.
Ndumu River Lodge is deel van die noordwestelike roete van die Olifantkus en dis net 500 km van Johannesburg en 450 km van Durban af. Gaste is meer as welkom om direk na Richardsbaai te vlieg en noordwaarts te reis op die N2. Die Tembe Olifantpark is net 15 km in die pad af en daar is leeus, buffels, luiperds, renosters, kameelperde en die suni-bokke wat uniek is aan die Lekwatisandwoud.